		NACRT
Na temelju odredbi članka 90. stavka 1. Zakona o gradnji (“Narodne novine“ broj: 155/25) i članka 32. stavka 1. podstavka 30. Statuta Grada Staroga Grada („Službeni glasnik Grada Staroga Grada“ broj: 12/09, 4/13, 5/13, 6/18, 2/20, 5/26) Gradsko vijeće Grada Staroga Grada na ___. sjednici održanoj dana ___. _________ 2026. godine donosi

ODLUKU
o privremenoj zabrani izvođenja radova za 2027. godinu 


I. OPĆE ODREDBE
Članak 1.
Ovom Odlukom privremeno se zabranjuje izvođenje građevinskih radova odnosno određuju vrste radova, razdoblje kalendarske godine i vrijeme u kojem se privremeno zabranjuje izvođenje građevinskih radova, područje, utvrđuju razlozi zbog kojih se u pojedinim slučajevima mogu izvoditi građevinski radovi te provođenje nadzora.

Članak 2.
Izrazi koji se koriste u ovoj odluci, a imaju rodno značenje, odnose se jednako na muški i ženski rod.

II. VRSTE RADOVA KOJI SE PRIVREMENO ZABRANJUJU I GRAĐEVINE NA KOJE SE ZABRANA ODNOSI
Članak 3.
Građevinski radovi koji se u smislu ove Odluke zabranjuju smatraju se zemljani radovi i radovi na izgradnji konstrukcije građevine.

III. RAZDOBLJE, VRIJEME I PODRUČJA PRIVREMENE ZABRANE IZVOĐENJA GRAĐEVINSKIH RADOVA

Članak 4.
(1) Privremeno se zabranjuje izvođenje radova iz prethodnog članka ove Odluke za vrijeme turističke sezone, u sveukupnom trajanju od 60 kalendarskih dana i to od 01. lipnja 2027. godine do 30. lipnja 2027. godine te od 1. rujna 2027. godine do 30. rujna 2027. godine, u vremenu od 00:00 do 24:00 sata
(2) Zabrana iz stavka 1. ovog članka odnosi se na područje Grada Staroga Grada i pripadajućih naselja Selca kod Staroga Grada, Rudina, Vrbanj (uključujući Mudri dolac i Basina) i Dol i to na postojećim i budućim izgrađenim objektima.

IV. IZUZEĆA OD PRIVREMENE ZABRANE IZVOĐENJA GRAĐEVINSKIH RADOVA
Članak 5.
Odluka iz stavka 1. ovoga članka ne odnosi se na:
1. građevine odnosno radove za čije je građenje odnosno izvođenje utvrđen interes Republike Hrvatske,
2. uklanjanje građevina na temelju rješenja građevinske inspekcije ili odluke drugog tijela državne vlasti,
3. građenje građevina odnosno izvođenje radova u godini u kojoj je odluka stupila na snagu.




V. NADZOR NAD PROVEDBOM ODLUKE

Članak 6.
Nadzor nad primjenom ove Odluke provodi komunalno redarstvo Grada Staroga Grada.

VI. PRIJELAZNE I ZAVRŠNE ODREDBE
Članak 7.
Danom stupanja na snagu ove Odluke prestaje važiti Odluka o privremenoj zabrani izvođenja građevinskih radova tijekom turističke sezone u 2026. godini („Službeni glasnik Grada Staroga Grada“ broj: 19/25).

Članak 8.
Ova Odluka stupa na snagu osmog dana od dana objave u „Službenom glasniku Grada Staroga Grada“.

KLASA: 361-04/26-01/	02						      PREDSJEDNIK
URBROJ: 2181-10-01-26- 						GRADSKOG VIJEĆA
Stari Grad, __. _________ 2026. godine				      Antonio Makjanić

